
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 1123 

2 Δεκεμβρίου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Κήρυξη δημοτική δασικής έκτασης 166,355 στρ. ως α¬ 
ναδασωτέας, στη θέση «Αλεπότρυπες» Δ.Δ. Γόν- 


νων περιοχής Δήμου Γόννων. 1 

Ακύρωση της υπ’ αριθμ. 3193/3.9.2003 Απόφασης του 
Νομάρχη Καρδίτσας. 2 


Αναγκαστική απαλλοτρίωση ακινήτων για την κατασκευή 
του έργου ΒΕΛΤΙΩΣΗ ΟΔΙΚΟΥ ΑΞΟΝΑ ΣΕΡΡΩΝ - ΝΕ¬ 
ΟΥ ΣΚΟΠΟΥ (Παράκαμψη Νεοχωρίου)» από Χ.Θ. 
1+852 έως Χ.Θ. 6+536,78 Εμβαδού 183.770,00 τ.μ. 3 
Έγκριση παρέκκλισης ως προς το συντελεστή κατ’ ό¬ 
γκο εκμετάλλευσης του με αριθ. 341 γηπέδου του 
Δήμου Μηχανιώνας, στο οποίο έχει εγκριθείτοπικό 
ρυμοτομικό σχέδιο για τον καθορισμό χώρου α¬ 
θλητικών εγκαταστάσεων. 4 

Αυτοδίκαιη άρση της αναγκαστικής απαλλοτρίωσης, 
που επιβλήθηκε σε εφαρμογή του ρυμοτομικού 
σχεδίου της πόλεως Λιβαδειάς και συγκεκριμένα 
για χώρο Διοικητηρίου στη συμβολή των οδών Φί- 
λωνος και Αριστοφάνους, λόγω μη καταβολής της 
αποζημίωσης μέσα σε ενάμιση έτος από τη δημο¬ 
σίευση της απόφασης που καθόρισε την προσωρι¬ 


νή τιμή μονάδας. 5 

Όροι και περιορισμοί δόμησης στο Ο.Τ. 1603 της πε¬ 
ριοχής «Νικόπολη»του Δήμου Σταυρούπολης (Νο¬ 
μού Θεσσαλονίκης). 6 

Μερική Ανάκληση Απόφασης διενέργειας Υποχρ. Ανα¬ 
δασμού. 7 

Τροποποίηση του Εγκεκριμένου Ρυμοτομικού Σχεδίου 
της Πόληςτου Πειραιά, επίτης οδού Φραγκούλη, με¬ 
ταξύ των οδών Παπαγεωργακοπούλου και Τροίας. 8 


ΑΠΟΦΑΣΕΙΣ 

Αριθ. 4716 - (1) 


Κήρυξη δημοτική δασικής έκτασης 166,355 στρ. ως ανα¬ 
δασωτέας, στη θέση «Αλεπότρυπες» Δ.Δ. Γ όννων πε¬ 
ριοχής Δήμου Γ όννων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του Ν.2503/1997 «περί διοικητικής απο¬ 
κέντρωσης». 


2. Την αριθμ. 1860/23.3.2001 (ΦΕΚ.421/12.4.2001) Από¬ 
φαση Γ.Γ. Περιφέρειας Θεσσαλίας «περί εξουσιοδότη¬ 
σης των Προϊσταμένων της Περιφέρειας, των Δ/ντών Δα¬ 
σών των Νομών, των Δασαρχών κ.λπ. να υπογράφουν με 
εντολή του». 

3. Τις διατάξεις των άρθρων 38 παρ.1 και41παρ.1 και 3 
του Ν. 998/1979 «περί προστασίας των δασών κ.λπ.». 

4. Τις α) 160417/1180/8.7.1980 και β) 182447/3049/ 
24.9.1980 Δ/γές του Υπουργείου Γεωργίας, σχετικές με 
την κήρυξη εκτάσεων ως αναδασωτέων. 

5. Την αριθ. 8397/26.10.2004 αναφοράτου Δασαρχείου 
Λάρισας με την οποία προτείνεται η κήρυξη της δημοτι¬ 
κής δασικής έκτασης των 166,355 στρεμμάτων που βρί¬ 
σκεται στη θέση «Αλεπότρυπες» περιοχής Δ.Δ. Γόννων, 
Δήμου Γ όννων, ως αναδασωτέας, αποφασίζουμε: 

Κηρύσσουμε ως αναδασωτέα τη δημοτική δασική έκτα¬ 
ση των 166,355 στρεμμάτων, της οποίας η βλάστηση κα¬ 
ταστράφηκε λόγω πυρκαγιάς στη θέση «Αλεπότρυπες», 
περιοχής Δ.Δ. Γ όννων, Δήμου Γ όννων και η οποία ορίζε¬ 
ται: 

ΑΝΑΤΟΛΙΚΑ: Δασική έκταση. 

ΔΥΤΙΚΑ: Δασική έκταση και αγροτικός δρόμος. 

ΒΟΡΕΙΑ: Δασική έκταση και αγροτικός δρόμος. 

ΝΟΤΙΑ: Δασική έκταση. 

Η ανωτέρω έκταση, η οποία απεικονίζεται μετά στοιχεία 
1,2,3.33,34,1 στο διάγραμμα του Δασαρχείου Λάρι¬ 

σας το οποίο αποτελεί αναπόσπαστο τμήμα της παρού- 
σης, θα αναδασωθεί με τη φυσική διαδικασία. 

Σκοποί της κήρυξης της ανωτέρω έκτασης ως αναδα¬ 
σωτέας, είναι η διατήρηση του δασικού χαρακτήρα αυ¬ 
τής, ο αποκλεισμός διάθεσης της για άλλη χρήση και η α¬ 
ποκατάσταση της καταστραφείσης δασικής βλάστησης. 
(Η έκταση πριντηνπυρκαγιά έφερε δασική βλάστηση πρί¬ 
νου και μεμονωμένα άτομα δρυός). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 8 Νοεμβρίου 2004 

Με εντολή Γ ενικού Γ ραμματέα Περιφέρειας 
Ο Διευθυντής 
ΓΕΩΡΓΙΟΣ ΚΑΡΑΓΙΑΝΝΗΣ 

Αριθ. 4455 (2) 

Ακύρωση της υπ’ αριθμ. 3193/3.9.2003 Απόφασης του 
Νομάρχη Καρδίτσας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του Ν.Δ/τος της 17.7.1923 «περί σχε¬ 
δίων πόλεων κ.λπ. όπως τροποποιήθηκε και ισχύει σήμε¬ 
ρα. 

2. Τις διατάξεις του άρθρου 29 του Ν. 2831/2000 (ΦΕΚ 
140 Α) Περί τροποποίησης των διατάξεων του Ν. 
1577/1985 «Γενικός Οικοδομικός Κανονισμός» και άλλες 
Πολεοδομικές Διατάξεις, όπως αντικαταστάθηκαν με το 
άρθρο 10 του Ν. 3044/2002 (ΦΕΚ 197 Α) «Μεταφορά συ¬ 
ντελεστή δόμησης κ.λπ.». 

3. Τις διατάξεις του Ν.3200/1955 (ΦΕΚ 97Α) «περί διοι¬ 
κητικής αποκεντρώσεως». 

4. Τις διατάξεις του άρθρου 66 παρ.4του Ν.1622/1986 
(ΦΕΚ 92 Α). 

5. Το άρθρο 18παρ. 12του Ν. 2218/1994 (ΦΕΚ90Α). 

6. Το άρθρο 7 παρ. 2 του Ν. 2839/2000 (ΦΕΚ 196Α). 

7. Το 4170/25.10.2004 έγγραφο της Δ/νσης Πολεοδο¬ 
μίας Ν.Α. Καρδίτσας. 

8. Την 3193/3.9.2004 Απόφαση του Νομάρχη Καρδί¬ 
τσας με θέμα «Τροποποίηση Ρ.Σ. πόλεως Καρδίτσας στο 
Ο.Τ. 537α». 

9. Την εμπρόθεσμη προσφυγή των Δημητρίου Στάθη 
και λοιπών η οποία περιήλθε στην Υπηρεσία μας την 
23.9.2004 και στρέφεται κατά της παραπάνω σχετικής νο¬ 
μαρχιακής Απόφασης. 

Επειδή κατά τις διατάξεις των άρθρων 1 και 70 του 
Ν.Δ/τος της 17.7.1923, η τροποποίηση του εγκεκριμένου 
σχεδίου πόλης περιλαμβανομένης και της εντετοπισμέ- 
νης, πρέπειγαείναιπροσηκόντως αιτιολογημένη και να α¬ 
ποβλέπει στην εξυπηρέτηση κοινής ανάγκης, από άποψη 
υγιεινής, ασφάλειας, αισθητικής, οικονομίας, κυκλοφο¬ 
ρίας κ.λπ., της πόλης και στην αρτιότερη πολεοδομική 
διαρρύθμιση αυτής, την οποία προεχόντως, συνιστά η δη¬ 
μιουργία ή επαύξηση των κοινοχρήστων χώρων και η ο¬ 
ποία αποτελεί πολεοδομικό κριτήριο. Η τροποποίηση δη¬ 
λαδή πρέπει να αποσκοπεί στην εξυπηρέτηση του δημο¬ 
σίου συμφέροντος από πλευράς ικανοποίησης καθαρώς 
πολεοδομικών αναγκών και να δικαιολογείται από την 
συνδρομή κοινής ανάγκης (ΣτΕ 2300,3190/1983). Περαι¬ 
τέρω, κατά την τροποποίηση σχεδίου δεν αποκλείεται να 
λαμβάνονται υπόψη και οι λόγοι που αναφέρονται στη θε¬ 
ραπεία ιδιωτικών δικαίων και συμφερόντων, εφόσον οι λό¬ 
γοι αυτοί λαμβάνονται υπόψη και μόνο επιβοηθητικώς, μη 
δυνάμενοι όμως αυτοτελώς και ασυνδέτως προς τους υ¬ 
πό των πολεοδομικών διατάξεων επιδιωκόμενους σκο¬ 
πούς να αποτελόσουν από μόνοι τους έρεισμα για ρυμο¬ 
τομική τροποποίηση και πολεοδομική διαρρύθμιση 
(Σ.τ.Ε. 2173/1986, 527/1985). 

Επειδή πρέπει να γίνει δεκτός ο ισχυρισμός των προ- 
σφευγόντων ότι η προσβαλλόμενη Απόφαση αντιβαίνει 
στις διατάξεις της παρ. 4α του άρθρου 29 Ν. 2831/2000 
(ΦΕΚ 140Α) όπως τροποποιήθηκε με τις διατάξεις του άρ¬ 
θρου 10 του Ν. 3044/2002 (ΦΕΚ 197Α) σύμφωνα με τις ο¬ 
ποίες κατά την έγκριση τροποποιήσεων δεν θα πρέπει να 
επέρχεται μείωση του συνολικού εμβαδού των κοινοχρή¬ 
στων χώρων, δεδομένου ότι στην προκειμένη περίπτωση 
με τη μείωση του πλάτους της οδού μεταξύ των Ο.Τ. 537α 


και 538α επέρχεται μείωση του συνολικού εμβαδού των 
κοινοχρήστων χώρων. 

Επειδή μετά τα παραπάνω, πρέπει να γίνει δεκτή η προ¬ 
σφυγή των Δημητρίου Στάθη και λοιπών κατοίκων της πε¬ 
ριοχής και να ακυρωθεί η 3193/3.9.2004 Απόφαση του 
Νομάρχη Καρδίτσας γιατί διαπιστώθηκε παράβαση νό¬ 
μου, αποφασίζουμε: 

1. Γίνεται δεκτή η προσφυγή των Δημητρίου Στάθη και 
λοιπών. 

2. Ακυρώνεται η 3193/3.9.2004 Απόφαση του Νομάρχη 
Καρδίτσας σύμφωνα με το σκεπτικό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 4 Νοεμβρίου 2004 

Ο Γενικός Γραμματέας Περιφέρειας 
ΦΩΤΙΟΣ ΓΚΟΥΠΑΣ 

-♦- 

Αριθ. 6291 (3) 

Αναγκαστική απαλλοτρίωση ακινήτων για την κατασκευή 
του έργου ΒΕΛΤΙΩΣΗ ΟΔΙΚΟΥ ΑΞΟΝΑ ΣΕΡΡΩΝ - 
ΝΕΟΥ ΣΚΟΠΟΥ (Παράκαμψη Νεοχωρίου)» από Χ.θ. 
1 +852 έως Χ.θ. 6+536,78 Εμβαδού: 183.770,00 τ.μ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2882/2001 (Φ.Ε.Κ. 17/Α7 
6.2.2001) «Κώδικας αναγκαστικών απαλλοτριώσεων ακι¬ 
νήτων». 

2. Τις διατάξεις του άρθρου 23 του Δ/τος 25.11.1929 
«περί κωδικοποίησης των κειμένων διατάξεων για κατα¬ 
σκευή και συντήρηση οδών». 

3. Τις διατάξεις του άρθρου 1 Ν. 653/1977 «Περί υπο- 
χρεώσεως των παρόδιων ιδιοκτητών για την διάνοιξη ο¬ 
δών κ.λπ.» όπως τροποποιήθηκε και συμπληρώθηκε με 
τους Ν. 960 (άρθρο 9 παρ. 4) και Ν. 947 (άρθρο 62 παρ. 9 
και 10), για την εκτέλεση των οποίων εκδόθηκε το Π.Δ. 
929/1978 καθώς και τις διατάξειςτου Ν. 1349/1983. 

4. Την υπ’ αριθ. οικ. 5166/23.7.2004 (Φ.Ε.Κ. 733/ 
17.8.2004/τεύχος Δ’) Απόφαση του Γενικού Γραμματέα 
Περιφέρειας Κεντρικής Μακεδονίας εφαρμογής του άρ¬ 
θρου 1 του 653/1977 «περί υποχρεώσεως των παρόδιων 
ιδιοκτητών για τη διάνοιξη Εθνικών οδών κ.λπ.». 

5. Την υπ’ αριθ. 4613/2187/24.9.2002 Απόφαση του Γε¬ 
νικού Γραμματέα Κεντρικής Μακεδονίας για έγκριση Πε¬ 
ριβαλλοντικών Όρων. 

6. Την υπ’ αριθ. 682/8.3.2002 Απόφαση του Γενικού 
Γραμματέα Κεντρικής Μακεδονίας για προέγκριση Χω- 
ροθέτησης του έργου. 

7. Την υπ’ αριθ. 1216/16.4.2003 γνωμοδότηση του Δα¬ 
σαρχείου Σερρών. 

8. Το γεγονός ότι παρήλθε άπρακτη η προθεσμία προς 
τη Δ/νση Γεωργίας Νομαρχιακής Αυτοδιοίκησης Σερρών 
προκειμένου να διατυπώσει τη γνώμη της. 

9. Την υπ’ αριθ. 415/17.2.2003 Απόφαση της Διεύθυν¬ 
σης Τεχνικών Υπηρεσιών Νομαρχιακής Αυτοδιοίκησης 
Σερρών έγκρισης του κτηματολογικού πίνακα και τα κτη- 
ματολογικά διαγράμματα του έργου του θέματος. 

10. Την υπ’ αριθ. οικ. 1309/2.6.2004 βεβαίωση του Νο¬ 
μάρχη Σερρών για το μέγεθος της δαπάνης και τον τρόπο 

κάλυψης της, για την απαλλοτρίωση του θέματος, σύμ¬ 
φωνα με τις διατάξεις του άρθρου 1 παρ. 1γ του Ν. 
2985/2002. 

11. Το γεγονός ότι ο αρχικός τίτλος του έργου: «ΒΕΛ¬ 
ΤΙΩΣΗ ΟΔΙΚΟΥ ΑΞΟΝΑ ΣΕΡΡΩΝ-ΝΕΟΧΩΡΙΟΥ - ΠΑΡΑΛΙ¬ 
ΜΝΙΟΥ - ΑΧΙΝΟΥ - ΙΒΗΡΩΝ, ΓΕΦΥΡΑΣ ΣΤΡΥΜΩΝΑ Τμήμα 
1 «Παράκαμψη Νεοχωρίου» άλλαξε για λόγους συντο¬ 
μίας στο Ολοκληρωμένο Πληροφοριακό Σύστημα της 
Διαχειριστικής Αρχής, αποφασίζουμε: 

Κηρύσσουμε την αναγκαστική απαλλοτρίωση, για λό¬ 
γους δημόσιας ωφέλειας και ειδικότερα για την κατα¬ 
σκευή του έργου: «ΒΕΛΤΙΩΣΗ ΟΔΙΚΟΥ ΑΞΟΝΑ ΣΕΡΡΩΝ - 
Ν. ΣΚΟΠΟΥ (Παράκαμψη Νεοχωρίου)» από Χ.Θ. 1 + 852 
έως Χ.Θ. 6 + 536,78 έκτασης συνολικού εμβαδού 
183.770,00 τ.μ. που βρίσκεται στο Νομό Σερρών και εικο- 
νίζεται με κλίμακα 1:1000 στα από Φεβρουάριο του 2003 
και με αριθμό εγκριτικής απόφασης της Διεύθυνσης Τε¬ 
χνικών Υπηρεσιών, Νομαρχιακής Αυτοδιοίκησης Σερρών 
415/17.2.2002 κτηματολογικά διαγράμματα και τον αντί¬ 
στοιχο κτηματολογικό πίνακα, τα οποία έχει συντάξει το 
γραφείο μελετών ΑΡΜΟΝΙΑ Ε.Τ.Ε. και έχει θεωρήσει ο 
Δ/ντης της Διεύθυνσης Τεχνικών Υπηρεσιών Νομαρχια¬ 
κής Αυτοδιοίκησης Σερρών ΚΑΡΑΛΗΣ Χρίστος, τοπογρά¬ 
φος μηχανικός με βαθμό Δ/ντη. 

Στην έκταση που απαλλοτριώνεται δεν περιλαμβάνο¬ 
νται οι εκτάσεις εκείνες οι οποίες στα κτηματολογικά 
στοιχεία φέρονται ότι ανήκουν στο Δημόσιο. 

Η απαλλοτρίωση κηρύσσεται υπέρ του Δημοσίου και με 
δαπάνες του Δημοσίου και των παρόδιων ιδιοκτητών, που 
ωφελούνται κατά τις διατάξεις του άρθρου 1 του 
Ν.653/1977 και του εκτελεστικού του Π.Δ/τος 929/1978, 
όπως συμπληρώθηκαν με τις παρ. 9 και 10 του άρθρου 62 
του Ν. 947/1979, την παρ.4του άρθρου 9του Ν. 960/1979 
και το Ν. 2052/1992 και θα βαρύνει τις πιστώσεις του Γ’ 
Π.Ε.Π. Κεντρικής Μακεδονίας και τη ΣΑΝΑ 0433 και έχει 
ενταχθεί στο Περιφερειακό Επιχειρησιακό Πρόγραμμα 
Κεντρικής Μακεδονίας 2000 - 2006, συγκεκριμένα με κω¬ 
δικό ΟΠΣ 84108 και με δαπάνη 7.250.000,00 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 18 Οκτωβρίου 2004 

Ο Γενικός Γραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 
-♦- 

Αριθ. 7577 (4) 

Έγκριση παρέκκλισης ως προς το συντελεστή κατ’ όγκο 
εκμετάλλευσης του με αριθ. 341 γηπέδου του Δήμου 
Μηχανιώνας, στο οποίο έχει εγκριθεί τοπικό ρυμοτο¬ 
μικό σχέδιο για τον καθορισμό χώρου αθλητικών ε¬ 
γκαταστάσεων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις της παρ.2.ε του άρθρου 10 του 
Ν.3044/2002 (ΦΕΚ 197Δ/27.8.2002) «Μεταφορά Συντελε¬ 
στή Δόμησης και ρυθμίσεις άλλων θεμάτων αρμοδιότη¬ 
τας Υ.ΠΕ.ΧΩ.Δ.Ε. 

2) Τιςδιατάξειςτου Ν.2503/1997«Διοίκηση, Οργάνωση 
της Περιφέρειας, ρύθμιση θεμάτων για την Τοπική Αυτο¬ 
διοίκηση και άλλες διατάξεις» (ΦΕΚ 107Α/1997). 


3) Τις διατάξεις του άρθρου 29Ατου Ν.1558/1985 «Κυ¬ 
βέρνηση και Κυβερνητικά Όργανα» (ΦΕΚ 137/Α/1985) 
που προστέθηκε με το άρθρο 27 του Ν.2081/1992 (ΦΕΚ 
154Α/1992) και αντικαταστάθηκε με την παράγραφο 2α 
του άρθρου 1 του Ν.2469/1997 (ΦΕΚ38Α/1997). 

4) Την υπ’ αριθ. 5631/26.7.2000 απόφαση του Γενικού 
Γραμματέα Περιφέρειας Κεντρικής Μακεδονίας «Ορι¬ 
σμός εισηγητών και μεταβίβαση εξουσίας υπογραφής 
(Με εντολή Γ ενικού Γ ραμματέα) αποφάσεων εγγράφων 
και άλλων Πράξεων στο Γενικό Διευθυντή, στους Προϊ¬ 
σταμένους Διευθύνσεων και Προϊσταμένους Τμημάτων 
και Γ ραφείων των Υπηρεσιών της Περιφέρειας» και ειδι¬ 
κότερα παρ.3.Β. 

5) Τη με αριθ. 2561/18.6.2004 (ΦΕΚ 593Δ/8.7.2004) Α¬ 
πόφαση Γ. Γ. Περιφέρειας Κεντρικής Μακεδονίας «Έ¬ 
γκριση τοπικού ρυμοτομικού σχεδίου στην εκτός σχεδίου 
περιοχή του Δήμου Μηχανιώνας νομού Θεσσαλονίκης για 
τον καθορισμό χώρου Αθλητικών εγκαταστάσεων και κα¬ 
θορισμό όρων δόμησης αυτού». 

6) Την από 18.10.2004 εισήγηση του Τμήματος Πολεο- 
δομικού Σχεδιασμού της ΔΙ. ΠΕ. ΧΩ. Κεντρικής Μακεδο¬ 
νίας από την οποία προκύπτει ότι η παρέκκλιση ως προς 
το συντελεστή κατ’ όγκο εκμετάλλευσης του γηπέδου 
341 Ν. Μηχανιώνας χορηγείται για λειτουργικούς λόγους 
και δε θίγει το φυσικό περιβάλλον. 

7) Την 11η Συνεδρία/176η Πράξη/2.11.2004 θετική γνω¬ 
μοδότηση του Περιφερειακού ΣΧΟΠ Κεντρικής Μακεδο¬ 
νίας. 

8) Το γεγονός ότι από τις κανονιστικές διατάξεις αυτής 
της Απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 

Εγκρίνεται παρέκκλιση ως προς το συντελεστή κατ’ ό¬ 
γκο εκμετάλλευσης σε 1,10 αντί του 0,9 που κατά Γ.Ο.Κ. 
επιτρέπεται, για τις ανάγκες ανέγερσης κλειστού Γυμνα- 
στηρίου τύπου Τ11Β, στο με αριθ. 341 γήπεδο του Δήμου 
Μηχανιώνας Νομού Θεσσαλονίκης. 

Η ισχύς της Απόφασης αρχίζει από τη δημοσίευση της 
στην Εφημερίδα της Κυβερνήσεως. 

Η Απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 9 Νοεμβρίου 2004 

Με εντολή Γ ενικού Γ ραμματέα 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 
-♦- 

Αριθ. 3867 (5) 

Αυτοδίκαιη άρση της αναγκαστικής απαλλοτρίωσης, που 
επιβλήθηκε σε εφαρμογή του ρυμοτομικού σχεδίου 
της πόλεως Λιβαδειάς και συγκεκριμένα για χώρο Δι¬ 
οικητηρίου στη συμβολή των οδών Φίλωνος και Αρι- 
στοφάνους, λόγω μη καταβολής της αποζημίωσης μέ¬ 
σα σε ενάμιση έτος από τη δημοσίευση της απόφασης 
που καθόρισε την προσωρινή τιμή μονάδας. 

Ο ΝΟΜΑΡΧΗΣ ΒΟΙΩΤΙΑΣ 

Έχοντας υπόψη: 

1. Τις διατάξειςτου από 17.7.1923 Ν.Δ. περί σχεδίων πό¬ 
λεων και κωμών του Κράτους και οικοδομής αυτών όπως 
τροποποιήθηκε και ισχύει σήμερα. 

2. Τις διατάξεις του Ν. 3200/1955 περί Διοικητικής απο¬ 
κέντρωσης και του Ν.Δ. 532/1970 περί συμπλήρωσης των 
διατάξεων περί διοικητικής αποκέντρωσης (ΦΕΚ 
97/Α/1955 και 103/Α’/1970 αντίστοιχα). 

3. Τις διατάξεις του Α.Ν. 314/1968 όπως τροποποιήθη¬ 
καν και συ μπλη ρώθη καν με το Ν. 1018/1971. 

4. Τον Ν. 1032/1980 (ΦΕΚ 57/Α/1980) περί συστάσεως 
Υπουργείου Χ.Ο.Π. 

5. Τον Ν. 1558/1985 (ΦΕΚ 137/Α/1985) περί συστάσεως 
Υπουργείου ΠΕ.ΧΩ.Δ.Ε. 

6. Τις διατάξεις του άρθρου 21 του Ν.Δ. της 3.4.1929 πε¬ 
ρί Γ.Ο.Κ. (ΦΕΚ 115/Α/1929) που διατηρήθηκαν με το άρθρο 
31 παρ. 3του Ν. 1577/1985 περί Γ.Ο.Κ. (ΦΕΚ210/Α/1985). 

7. Τις διατάξεις του Ν. 2218/1994 «περί ίδρυσης Νο¬ 
μαρχιακής Αυτοδιοίκησης κ.λπ.» (ΦΕΚ90/Α71994), όπως 
έχει τροποποιηθεί και κωδικοποιηθεί και ισχύει σήμερα. 

8. Τις με αρ. Ε. 123/15/4.11.1961, Ε.4546/551/ 
28.3.1975, Γ.30237/4066/8.10.1979 Εγκυκλίους της Υπη¬ 
ρεσίας του οικισμού του Υ.Δ.Ε. 

9. Την με αρ. Ε.44/1987 Εγκύκλιο του ΥΠΕΧΩΔΕ. 

Βλέποντας και 

1. Τις διατάξεις του Β. Δ/τοςτης 18.2.1954 «περί έγκρι¬ 
σης του ρυμοτομικού σχεδίου της πόλεως Λιβαδειάς και 
καθορισμού των όρων και περιορισμών δόμησης (ΦΕΚ 
35/Α/1954). 

2. Τις διατάξεις του Β.Δ/τος της 30.10.1971 περί τροπο¬ 
ποίησης και επέκτασης του ρυμοτομικού σχεδίου πόλης 
Λιβαδειάς και καθορισμού των όρων και περιορισμών δό¬ 
μησης των οικοπέδων αυτών (ΦΕΚ 269/Δ/1971). 

3. Τις διατάξεις του Π.Δ/τοςτης 4.10.1983 «περίεπανέ- 
γκρισης, τροποποίησης και επέκτασης του ρυμοτομικού 
σχεδίου της πόλης Λιβαδειάς» (ΦΕΚ 543/Δ/1983). 

4. Τις διατάξεις του άρθρου 17 παρ. 4 του Συντάγματος, 
σύμφωνα με τις οποίες «η αποζημίωση, που ορίσθηκε, κα¬ 
ταβάλλεται υποχρεωτικά το αργότερο μέσα σε ενάμισυ έ¬ 
τος από τη δημοσίευση της απόφασης για τον προσωρι¬ 
νό προσδιορισμό της αποζημίωσης και σε περίπτωση απ’ 
ευθείας αίτησης για οριστικό προσδιορισμό της αποζη¬ 
μίωσης από τη δημοσίευση της σχετικής απόφασης του 
Δικαστηρίου, διαφορετικά η απαλλοτρίωση αίρεται αυτο¬ 
δίκαια». 

5. Τις διατάξεις των άρθρων 7 και 11 του Ν.Δ/τος 
797/1971 «περί αναγκαστικών απαλλοτριώσεων» (ΦΕΚ 
38/Α/1971) και των άρθρων 7, 11 και 29 του Ν. 2882/2001 
«περί Κώδικα Αναγκαστικών Απαλλοτριώσεων» (ΦΕΚ 
17/Α/2001) όπως έχει τροποποιηθεί και ισχύει σήμερα. 

6. Την με αριθμό 150/27.9.1996 Απόφαση του Νομαρ¬ 
χιακού Συμβουλίου Λιβαδειάς για κήρυξη συμπληρωματι¬ 
κής απαλλοτρίωσης χώρου για κατασκευή Διοικητηρίου. 

7. Την με αριθμό 83/1998 απόφαση του Μονομελούς 
Πρωτοδικείου Λιβαδειάς που καθόρισε την προσωρινή τι¬ 
μή μονάδας για τα ακίνητα που συμμετέχουν στην παρα¬ 
πάνω πράξη. 

8. Την με αριθμό 4327/31.10.2003 βεβαίωση της Δ/νσης 
Οικ/κων Υπηρ. ότι δεν έγινε καταβολή ή παρακατάθεση 
της αποζημίωσης που ορίστηκε με την παραπάνω από¬ 
φαση του Μονομελούς Πρωτοδικείου Λιβαδειάς. 

9. Την υπ’ αρ. 3867/12.10.2004 αίτηση του Αθ. Τσε- 
πραηλίδη και την υπ’ αρ. 3868/12.10.2004 αίτηση των 
Γεωρ. Σουραφή - Ευδοξίας Τσεπραηλίδου και Παναγ. 
Σουραφή, αποφασίζουμε: 

Βεβαιώνουμε και τυπικά την αυτοδίκαιη άρση της ανα¬ 
γκαστικής απαλλοτρίωσης, που επιβλήθηκε προς εφαρ¬ 


μογή του ρυμοτομικού σχεδίου της πόλης Λιβαδειάς και 
συγκεκριμένα για χώρο Διοικητηρίου στη συμβολή των ο¬ 
δών Φίλωνος και Αριστοφάνους, η οποία κηρύχθηκε με 
την 150/27.9.1996 Απόφαση Νομαρχιακού Συμβουλίου 
και η οποία αυτοδίκαιη άρση επήλθε λόγω μη καταβολής 
της αποζημίωσης που καθορίστηκε η 83/7.5.1998 απόφα¬ 
ση του Μονομελούς Πρωτοδικείου Λιβαδειάς μέσα σε ε- 
νάμιση έτος από τη δημοσίευση της για το ακίνητο των 1) 
Ευδοξίας Ν. Τσεπραηλίδου - Αθαν. Παντ. Τσεπραηλίδη 
που συμβολίζεται με τον αριθμό (27), 2) Παναγιώτη Ν. 
Σουραφή με αριθμό (25), 3) Γεωργίου Ν. Σουραφήτουτο- 
πογραφικού διαγράμματος της Νομ. Αυτοδ/σης Βοιω¬ 
τίας. 

Από τις διατάξεις της απόφασης αυτής δεν προκαλείται 
δαπάνη σε βάρος του Δήμου Λιβαδειάς της Νομαρχιακής 
Αυτοδιοίκησης και του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 9 Νοεμβρίου 2004 
Ο Νομάρχης 

ΚΛΕΑΡΧΟΣ I. ΠΕΡΓΑΝΤΑΣ 
-♦- 

Αριθ. 29 / 32457 ΠΣΚ/1035 (6) 

Όροι και περιορισμοί δόμησης στο Ο.Τ. 1603 της περιο¬ 
χής «Νικόπολη» του Δήμου Σταυρούπολης (Νομού 
Θεσσαλονίκης). 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις των άρθρου 160 του Π.Δ. της 14/ 
27.7.1999 «Κώδικας Βασικής Πολεοδομικής Νομοθε¬ 
σίας», (ΦΕΚ 580/Δ). 

2. Τις διατάξεις του άρθρου 29 του Ν.2831/2000 «τρο¬ 
ποποίηση των διατάξεων του Ν. 1577/1985 “Γενικός Οικο¬ 
δομικός Κανονισμός” και άλλες πολεοδομικές διατάξεις» 
όπως αντικαταστάθηκανμετο άρθρο 10του Ν. 3044/2002 
«Μεταφορά Συντελεστή Δόμησης κ.λπ.» (ΦΕΚ 197 Α). 

3. Τις διατάξεις του Π.Δ. της 15.09/14.11.1988 «έγκριση 
πολεοδομικής μελέτης της περιοχής “Νικόπολη” του Δή¬ 
μου Σταυρούπολης (Ν. Θεσσαλονίκης)». 

4. Τις διατάξεις του άρθρου 9, παρ. 7, του Ν. 1577/1985 
«Γ.Ο.Κ.» (ΦΕΚ210 Α), όπως ισχύει μετά την τροποποίηση 
του με το άρθρο 7, παρ. 5του Ν.2831/2000 (ΦΕΚ140Α). 

5. Τις διατάξεις του Π.Δ. 30/1996 «κωδικοποίηση σε ενι¬ 
αίο κείμενο νόμου με τίτλο “Κώδικας Νομαρχιακής Αυτο¬ 
διοίκησης” των ισχυουσών διατάξεων για τη Νομαρχιακή 
Αυτοδιοίκηση» (ΦΕΚ 21 Α) όπως ισχύουν και ιδίως το άρ¬ 
θρο 63 για την αναπλήρωση του Νομάρχη. 

6. Την υπ’ αρ. 21/31.3.1995 Απόφαση του Νομαρχιακού 
Συμβουλίου Θεσσαλονίκης «Οργανισμός Εσωτερικής Υ¬ 
πηρεσίας της Νομαρχιακής Αυτοδιοίκησης Θεσσαλονί¬ 
κης» (ΦΕΚ 392/Β/11.4.1995). 

7. Την Απόφαση Νομάρχη Θεσσαλονίκης 10/6943/ 
13.3.2003 «παροχή εξουσιοδότησης για υπογραφή εγ¬ 
γράφων με “ΕΝΤΟΛΗ ΝΟΜΑΡΧΗ” από το Βοηθό Νομάρ¬ 
χη Αβραμίδη Ευστάθιο». 

8. Τη με αριθμό 77/2004 Απόφαση του Δημοτικού Συμ¬ 
βουλίου Σταυρούπολης. 

9. Την με αριθμό 154/2004 Πράξη του Συμβουλίου Χω¬ 
ροταξίας Οικισμού και Περιβάλλοντος του Νομού Θεσ- 

σαλονίκης (Συνεδρία 20η της 2.11.2004) μετά τη σχετική 
από 27.10.2004 Εισήγηση του Τμήματος Πολεοδομικών 
Σχεδίων και Κανόνων της Διεύθυνσης Πολεοδομίας Θεσ¬ 
σαλονίκης. 

10. Τις διατάξεις του άρθρου 29Ατου Ν. 1558/1985 ό¬ 
πως αυτό προστέθηκε με το άρθρο 27 του Ν.2081/1992 
(ΦΕΚ 154/Α) και τη διαπίστωση ότι η παρούσα δεν περι¬ 
λαμβάνει διατάξεις κανονιστικού χαρακτήρα συνεπαγό¬ 
μενες δαπάνη σε βάρος του κρατικού προϋπολογισμού ή 
του Δήμου Σταυρούπολης. 

11. Το γεγονός ότι το Ο.Τ. 1603 έχει καθοριστεί από το 
ισχύον σχέδιο ως ανέγερσης Γυμνασίου-Λυκείου και ο κα¬ 
θορισμός ειδικών όρων δόμησης αποβλέπει στη διευκό¬ 
λυνση ανέγερσης αντίστοιχου διδακτηρίου, που έχει ειδι¬ 
κές απαιτήσεις ύψους εσωτερικών χώρων, και αποτελεί 
λειτουργία κοινωνικού εξοπλισμού της περιοχής, αποφα¬ 
σίζουμε: 

1. Στο Ο.Τ. 1603 της περιοχής «Νικόπολη» του Δήμου 
Σταυρούπολης, που από το ισχύον προορίζεται για την α¬ 
νέγερση Γυμνασίου - Λυκείου, καθορίζεται ως μέγιστο ύ¬ 
ψος κατασκευώντο δώδεκα και μισό (12,5) μέτρα. 

2. Η ισχύς της παρούσας αρχίζει από τη δημοσίευσή 
της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 12 Νοεμβρίου 2004 

Ο Νομάρχης κ.α.α. 

Ο Βοηθός Νομάρχη 
ΕΥΣΤΑΘΙΟΣ ΑΒΡΑΜΙΔΗΣ 
-♦- 

Αριθ. 16797 (7) 

Μερική Ανάκληση Απόφασης διενέργειας Υποχρ. 
Αναδασμού. 

Ο ΝΟΜΑΡΧΗΣ ΡΟΔΟΠΗΣ 

Έχοντας υπόψη: 

1) Το Ν. 674/1977 (Αναδασμού). 

2) Το Ν. 3147/2003 (αρθ. 15παρ. 1). 

3) Την απόφαση 17594/20.12.2000 Διενέργειας υπο¬ 
χρεωτικού αναδασμού στα Αγροκτήματα Ιάσιου, Κίζαρι, 
Ν. Σάντας, Αρριανών, Λυκείου, Ηπίου και Εβρένου. 

4) Τη σχετική εισήγηση της Δ/νσης Αγρ. Αν/ξης, αποφα¬ 
σίζουμε: 

Τη μερική ανάκληση της με αρ. 17594/20.12.2000 από¬ 
φασης του Νομάρχη Ροδόπης για τα Αγροκτήματα Αρ- 
ριανών (10.000 στρ.), Λυκείου (11.300 στρ.), Ηπίου (3.500 
στρ.), και Εβρένου (7.500 στρ.) για το λόγο ότι ουδεμία 
εργασία Αναδασμού έγινε στα ως άνω, αγροκτήματα, α¬ 
πό την ημέρα έκδοσης της παραπάνω απόφασης (17594 
/ 20.12.2000) μέχρι σήμερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 12 Νοεμβρίου 2004 
Ο Νομάρχης 

ΑΡΙΣΤΕΙΔΗΣ ΓΙΑΝΝΑΚΙΔΗΣ 


Αριθ. 95282 (8) 

Τροποποίηση του Εγκεκριμένου Ρυμοτομικού Σχεδίου 
της Πόλης του Πειραιά, επί της οδού Φραγκούλη, με¬ 
ταξύ των οδών Παπαγεωργακοπούλου και Τροίας. 

Ο ΝΟΜΑΡΧΗΣ ΠΕΙΡΑΙΑ 

Έχοντας υπ’ όψη: 

1. Τις διατάξεις του από 17.7.1923 Δ/τος Φ.Ε.Κ. 228/Α) 
«περί Σχεδίων Πόλεων κ.λπ.» όπως τροποποιήθηκε και 
ισχύει. 

2. Τις διατάξεις του Ν.Δ. 690/1948 «περί Σχεδίων Πόλεων». 

3. Τις διατάξεις του Α.Ν. 314/1968 (Φ.Ε.Κ. 47/Α) όπως 
τροποποιήθηκαν με το υπ’αρ. 1018/1971 Ν.Δ/γμα (Φ.Ε.Κ. 
220/Α). 

4. Τις διατάξεις του υπ’αρ. 183/1986 Π.Δ. (Φ.Ε.Κ. 70/Α). 

5. Την με αρ. ΔΤΕ/δ/43511/161/55/13.6.1988 εγκύκλιο 
τουΥ.ΠΕ.ΧΩ.ΔΈ. που αφορά «οδηγίες και προδιαγραφές 
για τροποποιήσεις κ.λπ. ρυμοτομικών σχεδίων». 

6. Τις διατάξεις των άρθρων 152 (παρ. 1,2 και 6) και 154 
του από 14.7.1999 Π.Δ. «Κώδικας Βασικής Πολεοδομικής 
Νομοθεσίας» (Φ.Ε.Κ. 580/Δ). 

7. Τις διατάξεις του Ν. 1337/1983 (Φ.Ε.Κ. 33/Α) για «ε¬ 
πέκταση των πολεοδομικών σχεδίων, οικιστική ανάπτυξη 
και σχετικές ρυθμίσεις» και του Νόμου 2508/1997 (Φ.Ε.Κ. 
124/Α) για «Βιώσιμη οικιστική ανάπτυξη των πόλεων και 
οικισμών της χώρας και άλλες διατάξεις». 

8. Τις διατάξεις του Ν. 2831 /2000 (Φ. Ε. Κ. 140/Α) για «Τρο¬ 
ποποίηση των διατάξεων του Ν. 1577/1985 “Γενικός Οικο¬ 
δομικός Κανονισμός” και άλλες πολεοδομικές διατάξεις». 

9. Τις διατάξεις του Ν. 2882/2001 (Φ.Ε.Κ. 17/Α) «Κώδι¬ 
κας Αναγκαστικών Απαλλοτριώσεων Ακινήτων». 

10. Την παραγρ. 1 του άρθρου 10 του Ν. 3044/2002 
(Φ.Ε.Κ. 197/Α). 

11. Το Π.Δ. 178/14.2.1981 (Φ.Ε.Κ. 50/Δ) «περί μεταβιβά- 
σεως Πολεοδομικών Αρμοδιοτήτων στο Δήμο Πειραιά». 

12. Το Π.Δ. 323/31.5.1989 (Φ.Ε.Κ. 146/Α) και το Π.Δ. 
410/1995 (Φ.Ε.Κ. 231/Α) που αφορά «Δημοτικό και Κοινο¬ 
τικό Κώδικα» όπως τροποποιήθηκε και ισχύει, καθώς και 
το Ν. 2539/1997 (Φ.Ε.Κ. 244/Α). 

13. Το Γ.Π.Σ. του Δήμου Πειραιά (Φ.Ε.Κ. 79Δ/1988). 

14. Την 194/23.3.2004 απόφαση του Δημοτικού Συμ¬ 
βουλίου Πειραιά. 

15. Την υπ’ αρ. Κ95/2004 Γνωμοδότηση του Ν.Σ.Χ.Ο.Π. 
(Πρακτικό 10/9.9.2004), αποφασίζουμε: 

1. Την Τροποποίηση του Εγκεκριμένου Ρυμοτομικού 
Σχεδίου της Πόληςτου Πειραιά, επίτης οδού Φραγκούλη, 
μεταξύ των οδών Παπαγεωργακοπούλου και Τροίας, ό¬ 
πως σημειώνεται με κόκκινη συνεχή γραμμή στο από Φε¬ 
βρουάριο 2004 τοπογραφικό διάγραμμα του Δήμου Πει¬ 
ραιά το οποίο συνοδεύει το υπ’ αρ. 10/9.9.2004 πρακτικό 
του Ν.Σ.Χ.Ο.Π. 

2. Τυχόν δαπάνες θα βαρύνουν τον Κ.Α. 75 1613 του 
προϋπολογισμού του 2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 4 Νοεμβρίου 2004 

Ο Νομάρχης 
ΙΩΑΝΝΗΣ ΜΙΧΑΣ 






ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 10225 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙΙρ: νννννν.θί.ς)Γ - 6-ιτΐ3ίΙ: \λ/θ 6 γπ 351 θγ @ θΐ.ςτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ.Κωνσταντινουπόλεως 


(2410) 597449 
(26610) 89 127 
(26610) 89 105 
(2810) 396 409 
(22510) 46 888 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 






• Για τα ΦΕΚ από 1 μέχρι 16 σελίδες σε 1 

θυιΌ, προσαυξανόμενη κατά 0,20 θυΓΟ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυΐΌ ανά σελίδα. 




Σε μορφή Οϋ: 






Τεύχος 

Περίοδος 

Ευπο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β' 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοπι και μέχρι 100 σελίδες σε 5 θυπ> προσαυξανόμενη 


κατά 1 βυτο ανά 50 σελίδες. 

Η τιμή πώλησης σε μορφή οά- ιόγτι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευ ιό ανά έτος. 

Τα παραπάνω οά-τοπι διατίθενται ύστερα από σχετική παραγγελία και αφορούν Φ.Ε.Κ. που έχουν δημοσιευθεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά: 210-9472555, ίαχ : 210-9472556 ϊπΙθγπθΙ : ΙιΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από ΤΟ ΙπίΘΙΎΙθΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θογο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΒΛΕ 3512) ,Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

" Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































